जन्म चौगामा ग्राममे १८९१ ई. मे तथा निधन १९७५ ई. मे भेलन्हि । संस्कृतमे ज्योतिष शास्त्रक अनेक रचनाक . अतिरिक्त मैथिलीमे हिनक 'अम्ब चरित' (महाकाव्य), 'सूक्ति सुधा,' लोक लक्षण,' 'पढ़ुआचरित,' 'पूर्वापर व्यवहार,' उनटा बसात,' 'अलंकार दर्पण', 'भूकम्प वर्णन', 'काव्य षट-रस', 'मैथिली काव्योपवन', आदि ग्रन्थ उपलब्ध अछि । हिनक गीताक मैथिली अनुवाद सेहो उपलब्ध अछि । मिथिला मोदक सम्पादन १९२० ई. सँ १९२७ ई. धरि ई कएल ।
 हिनक कुल मिला कए ४-५ टा गजल उपलब्ध अछि जे की शुद्ध अरबी बहरपर अछि. . . . . . . जे की मैथिली गजलक प्रारंभिक गजलमेसँ अछि।
 नोट--१) कविक मूल वर्तनीकेँ राखल गेल गेल अछि। विभक्ति सभ अलग-अलग अछि जे की गलत अछि।
 २) कवि द्वारा चंद्र बिंदु युक्त सेहो दीर्घ मानल गेल अछि जे की गलत अछि। प्रसंग वश ईहो कहब बेजाए नै जे कविवर अपन गजल समेत सभ कवितामे चंद्रबिंदुकेँ दीर्घ मानि लेने छथि। शायद तँए पं गोविन्द झा जी सेहो चंद्र बिंदुकेँ दीर्घ मानै छलाह आ जकर खंडन भए चुकल अछि।
 सभ पाँतिमे 2212+ 122+2212+ 122 मात्राक्रम अछि। बीच-बीचमे "ए" के लघु मानल गेल अछि।
 बाउजी जागू ठारर भरै छी कियै"
व्यर्थ सूतल कि बैसल सड़ै छी कियै"
बाट दू में ऐकोने धरै छी कियै"
पाठशालाकनामे डरै छी कियै"
देखि रोड़ा कनेको अड़ै छी कियै"
बन्धुऐ में अहाँ सब लड़ै छी कियै"
देखि आनक समुन्नति जरै छी कियै"
विघ्न-बाधा नदी अहाँ ने तरै छी कियै"
पापपन्थीक पाला पड़ै छी कियै"
शेष जीवन अछैतो मरै छी कियै"
सभ पाँतिमे 2122+ 122+ 122+ 12 मात्राक्रम अछि। ए, ऐ आदिकेँ लघु मानि ले गेल अछि। मतलामे रदीफ " छी किए" अछि तकर बादक शेर सभमे " छी कियै"। हमरा जनैत ई संपादकीय दोष हएत। आन शेर सभमे " छी कियै" केर बहुलता देखि मतलामे सेहो हम "छी कियै" लेलहुँ।
 ऐ गजलक तेसर शेरक संदेशसँ व्यतिगत रूपें हम सहमत नै छी कारण ई शेर संकुचित समाजक परिचायक अछि। 